ગટરોની સફાઈ થઈ, પરંતુ એની ગંદકી એમ જ બહાર રસ્તા પર મૂકી દેવાની ફરિયાદ કરનાર એક સ્થાનિક રહેવાસીએ મિડ-ડે LOCALને જણાવ્યું હતું કે ‘રોડ પરની ગટરોની સફાઈ થઈ રહી છે એ સારી વાત છે, પરંતુ કાયમની જેમ સફાઈ- કામદારોની અધૂરી સફાઈને કારણે ત્રસ્ત થવું પડે છે. ગટરો સાફ કરતાં નીકળેલી ગંદકીને આજે સાત દિવસ થઈ ગયા છતાં હજી સુધી એને ઉપાડવામાં ન આવતાં માખી-મચ્છરોનો ઉપદ્રવ થાય છે અને ત્યાંથી પસાર થતાં દુર્ગંધ આવતી હોય છે. આથી વહેલી તકે એને ઉપાડી સફાઈ-કામદારોએ બરાબર સફાઈ કરવી જોઈએ.’